**WEB-PROGRAMOZÁS II – Levelező – Beadandó feladat - NodeJS**

A feladathoz **segítséget** a feladat végénél talál!

**Alakítsanak ki két-fős csoportokat és a feladatot közösen, projektmunkában oldják meg.** Ezzel gyakorolják a cégeknél általános projektfeladatokat és a Git projektes használatát. A dokumentációban majd írják le, hogy a két főből ki melyik feladatrészt csinálta meg.

**Ha valaki nem talál társat (pl. páratlanul vannak a csoportban), a GitHub-os feladatot akkor is projektmunkában csinálja meg két GitHub fiókot felhasználva.**

A <https://drive.google.com/drive/folders/12lDIxariOadDkGPaEssksPnL63lzYCbg?usp=sharing>

mappában találnak adatbázis forrásokat, amik közül kell egyet a csoportnak választani és felhasználni a feladatában. **Egy adatbázist csak egy csoport választhat. Az adatbázist lehet újabb táblákkal bővíteni**.

A Teams csoportban megtalálják a **Pár és Adatbázis választás -Belépési adatok-Portok.xlsx** fájlt. Ebbe írják be, hogy ki kivel van egy párban és melyik adatbázist választotta.

A feladatban egy **szerver oldali web-alkalmazást** kell készíteni **NodeJS** nyelven Linux szerveren.

**IP cím: 143.47.98.96**

A **/home/felhasznalonev/feladat** mappájában legyen az **indito.js** fájl, amivel lehet indítani az alkalmazást. **felhasznalonev:** a mindenkinek megadott Linux-felhasználónév pl. student002.

A megszokott módon az alkalmazás egy adott inaktivitási idő után leáll, ezért a Beadandó ellenőrzésekor nekem is újra kell majd indítani.

**Az elkészítendő weboldalának témáját a választott adatbázishoz igazítsa**. Forrásokat (képek, szövegek, …) gyűjtsön az Internetről.

**Összesen 50 pont**

Készítsen egy weboldalt egy fiktív cég, szervezet, alapítvány… részére, amely a következő követelményeknek tesz eleget:

1. Keressen és alkalmazzon egy **ingyenes reszponzív témát** az oldalaihoz. **(5 pont)**  
   A dokumentációban írja le, hogy melyik témát választotta.

Ötleteket a dokumentum végén talál.

1. **Főoldal menü**: Az első oldalon mutassa be a céget egy látványos weboldalon  **(5 pont)**
2. **Adatbázis menü:** a választott adatbázisból jelenít meg adatokat **(5 pont)**  
   Ehhez 3 tábla adatait használja fel az adatbázisból.
3. **Kapcsolat menü**: legyen egy kapcsolat űrlap, amelynek segítségével üzenetet **(5 pont)**

lehet küldeni az oldal tulajdonosa számára. Az elküldött Űrlap adatokat

mentse le az adatbázisba.

1. **Üzenetek menü**: Tegye lehetővé megtekinteni táblázatban az előző pontban **(5 pont)**

elküldött üzeneteket az adatbázisból fordított időrend szerint (a legfrissebb

legyen elől). Írja minden üzenethez a küldés idejét.

1. **CRUD menü**: Az oldalon valósítson meg egy CRUD (Create, Read, Update, Delete) **(15 pont)**

alkalmazást a választott adatbázis egyik táblájához.

CRUD funkciók: tábla megjelenítése; új rekord felvitele; adott rekord módosítása;

adott rekord törlése.

Mintát a dokumentum végén talál.

1. **OOP-Javascript menü**: Az oldalon készítsen egy kis alkalmazást, **(5 pont)**

amiben alkalmazza az objektum-orientált JavaScript elveit.

1. Alkalmazását töltse fel és valósítsa meg a megadott Linux-os tárhelyen.

(**Kötelező elem**! **A működés ez alapján lesz javítva**)

1. Használják a GitHub (github.com) verziókövető rendszert.   
   (**Kötelező elem**! **A forrás ez alapján lesz javítva**)

Ne csak a kész alkalmazást töltsék fel egy lépésben, hanem a részállapotokat is még legalább 5 lépésben személyenként.  
**A GIT-en saját nevet válasszanak, ami alapján be lehet azonosítani, hogy ki mit töltött fel.**

1. A **GitHub-on a projektmunka módszert alkalmazzák:** látszódjék, **(5 pont)**

hogy a csoport tagjai melyik részt készítették el.

1. Készítsen egy legalább 15 oldalas dokumentációt képernyőképekkel (**Kötelező elem**!),

amiben bemutatja alkalmazását és leírja, hogy az előző pontok feladatait hogyan valósította meg. **Fontos, hogy ez utóbbit leírja a dokumentációban, mert a feladat ez alapján lesz javítva.** A dokumentációban adja meg a GitHub projektjének URL címét is és a Linux és adatbázis belépési adatokat.

**Be kell adni** a **Teams**-en keresztül a dokumentációt. Csak a dokumentációt kell beadni, egyéb fájlokat nem! Akik közösen csinálják, mindenki adja be a dokumentációt.

**Segítség az egyes részekhez**

|  |  |
| --- | --- |
| **Feladatrész** | **Fejezet a gyakorlati PDF fájlban** |
| ingyenes reszponzív téma | Keresőbe:  free responsive HTML CSS themes  free responsive HTML5 CSS3 templates  Néhány ilyen oldal:  <https://html5up.net/>  <https://themewagon.com/theme-tag/html5-css3/>  <https://cssauthor.com/free-responsive-html5-css3-website-templates/>  <https://webwave.me/free-website-templates>  <https://themefisher.com/best-free-html5-templates> |
| Menü készítés | hivatkozások, útvonalak |
| CRUD menü | hivatkozások, útvonalak, adatbázisműveletek |
| Linux-os tárhely használata | Linux használat.docx |
| Github használat | GITHUB használat.docx |

**Minta a CRUD alkalmazáshoz:**

A képen szöveg, képernyőkép, Betűtípus, szám látható

Automatikusan generált leírás